Ye una versión construida baixo licencia d'o bombardero a reacción bimotor sovietico Tupolev Tu-16, construiu pa la Fuerza Aeria de l'Exercito Popular de Liberación de China (PLAAF). A entrega d'oTupolev Tu-16 a China prencipió en 1958, y a Corporación Industrial de  Aeronaves de  Xi'an (XAC) sinyó un alcuerdo de licencia de producción con a URSS pa construir l'avión en zaguerías d'o decenio de 1950. O primer Xian H-6 chinés voló en 1959. A producción estió realizada por la planta en  Xi'an, con a lo menos 150 construius dica o decenio de 1990. S'estima que China opera actualment arredol de 120 avions.  A zaguera versión ye o H-6N, una versión muit redisenyada capaz de reabastecerse de combustible en l'aire y transportar misils de crucero lanzaus dende l'aire. Seguntes o Departamento d'Esfensa d'os Estaus Unius, isto le dará a la PLAAF una capacidat aeria ofensiva d'enfrontinamiento de largo alcanz con municions guiadas con precisión.